Bote Wilpstra

Bote Sietse Wilpstra (Grijpskerk, 20 juny 1946 Súdlaren, 6 septimber 2021 wie in Nederlânske politikus fan D 66. 

Hy hat tolve jier wittenskiplik haadmeiwurker west by de ekonomyske fakulteit fan de Ryksuniversiteit Grins, mar wie ek polityk aktyf. Sa wie Wilpstra al steatelid by de provinsje Grinslân foardat er dêr yn 1982 deputearre waard. Yn 1987 waard er waarnimmend boargemaster fan Eenrum oant dy gemeente op 1 jannewaris 1990 opgie yn de nije gemeente De Marne. Yn septimber 1990 folge syn beneaming ta boargemaster fan Súdlaren wat er bliuwe soe oant de grutte gemeentlike weryndieling fan Drinte op 1 jannewaris 1998. 

Dêrnei hat er noch trije kear waarnimmend boargemaster west: yn Eemnes (1999), It Amelân (2000 -2001) en Opsterlân (2001-2002).

Kategory:Deputearre fan Grinslân
Kategory:Nederlânsk boargemaster
Kategory:Boargemaster fan It Amelân
Kategory:Grinslânsk persoan
Kategory:D66-politikus
Kategory:Nederlânsk liberaal
Kategory:Persoan berne yn 1946
Kategory:Persoan stoarn yn 2021